CELEX: 31983R3138
Language: el
Date: 1983-11-04 00:00:00
Title: Κανονισμός (ΕΟΚ) αριθ. 3138/83 του Συμβουλίου της 4ης Νοεμβρίου 1983 περί αλλαγής των συνθηκών αλιείας του σκουμπριού

Avis juridique important

|

31983R3138

Κανονισμός (ΕΟΚ) αριθ. 3138/83 του Συμβουλίου της 4ης Νοεμβρίου 1983 περί αλλαγής των συνθηκών αλιείας του σκουμπριού  

Επίσημη Εφημερίδα αριθ. L 307 της 09/11/1983 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 3138/83 ΤΟΥ ΣΥΜΒΟΥΛΙΟΥ  της 4ης Νοεμβρίου 1983  περί αλλαγής των συνθηκών αλιείας του σκουμπριού  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 για τη θέσπιση κοινοτικού καθεστώτος διατήρησης και διαχείρισης των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι απαγορεύεται σε τμήμα της διαίρεσης του ICES VI a η αλιεία του σκουμπριού από την 1η Μαρτίου έως τις 30 Απριλίου και από την 1η Νοεμβρίου έως τις 31 Δεκεμβρίου, σύμφωνα με τον κανονισμό (ΕΟΚ) αριθ. 198/83 (2), σε συνδυαμσό με το άρθρο 7 του κανονισμού (ΕΟΚ) αριθ. 172/83 (3), μέχρι να λάβει το Συμβούλιο απόφαση επί των προτάσεων της Επιτροπής για το σύνολο των επιτρεπομένων αλιευμάτων (TAC) και για τις ποσοστώσεις και τις συνθήκες αλιείας που θα ισχύσουν κατά το 1983·  ότι, σύμφωνα με τη δοθείσα επιστημονική γνωμοδότηση, πρέπει να τροποποιηθεί η χρονική περίοδος κατά την οποία απαγορεύεται η αλιεία του σκουμπριού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 1 του κανονισμού (ΕΟΚ) αριθ. 198/83 και το άρθρο 7 του κανονισμού (ΕΟΚ) αριθ. 172/83, απαγορεύεται η αλιεία του σκουμπριού στη διαίρεση του ICES VI a , βόρεια του παραλλήλου των 58° Β, από την 1η έως τις 31 Δεκεμβρίου 1983.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Νοεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Νοεμβρίου 1983.  Για το Συμβούλιο  Ο Πρόεδρος  Κ. ΒΑΪΤΣΟΣ  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 25 της 27. 1. 1983, σ. 32.  (3) ΕΕ αριθ. L 24 της 27. 1. 1983, σ. 30.